**Sfondi i shkurtër**

Organizata Gjermane për Bashkëpunim Ndërkombëtar (GIZ) GmbH është ngarkuar me detyrë nga ana e Ministrisë Federale Gjermane për Zhvillim Ekonomik dhe Bashkëpunim (BMZ) dhe Bashkimi Europian (EU) për zbatimin e komponentit “Digjitalizimi i bizneseve të Vogla dhe Mikro me qëllim të rritjes së qëdrueshmërisë në kohë të krizave” si pjesë e Qendrës për Transformim Digjital pranë Parkut për Trajnime dhe Inovacion (ITP) në Prizren.

*Mbështetje për digjitalizimin e NMV me model tradicional të biznesit;*

Mbështetja për digjitalizimin e 20 NMV nga e tërë Kosova me qëllim të shfrytëzimit të teknologjive digjitale - për të ndryshuar proceset biznesore aktuale - për të krijuar të reja, ndryshuar kulturën dhe përvojat e konsumatorëve/blerësve dhe për të përmbushur kërkesat e ndryshueshme të tregut dhe të biznesit (transformimi digjital i biznesit).

**Hyrje**

Në këtë dokument përmbahen kriteret për listimin (50 NMV), vlerësimin dhe përzgjedhjen e (20 NMV) të cilat do të mbështeten në procesin e digjitalizimit. Kriteret e vendosura për këtë qëllim janë të përcaktura përmes një diskutimi të gjërë dhe konsultativ me palët kryesore të interesit, GIZ, ekspertet e konzorciumit ALT dhe ekspertët e ndërlidhur për çështjet gjinore.

**Qëllimi**

Arsyeja e vendosjes së kritereve për pëzgjedhje është që të mundësohet regjistrimi i aplikimeve, shqyrtimi dhe vlerësimi i NMV-ve të cilat do të aplikojnë për mbështetje (thirrje); për të prodhuar grumbullin e NMV-ve nga i cili do të përgjedhen 50 NMV-të për listën e madhe, nga e cila do të mundësohet përgjedhja e listës finale me 20 NMV të cilësuara për mbështetje direkte. Prandaj, për këtë arsye, nevojitet që të përcaktohet një process transparent dhe objektiv, si dhe të vazuar në kritere relevante në raport me projektin dhe rregullat procedurale. Projekti parasheh një numër total prej 20 NMV-ve të cila do të mbështeten me transformimin digjital, dhe pjesë së mbetur prej 30 NMV-ve do të ju sigurohet ndihmë përmes konsultimeve për rrugëtimin e tyre drejt transformimit digjital; më saktësisht, aplikimi dhe përzgjedhja janë aktivitete të bazuara në konkurencë, dhe i nënshtrohen tërësisë së komunikuar të kritereve.

**Kushtet minimale për aplikim të NMV-ve**

Të drejtë aplikimi për mbështetje nga ky projekt kanë të gjitha ndërmarrjet NMV e regjistruara në Kosovë, përjashtuar NMV-të e lidhura me sektorin/aktivitetin ekonomik TIK. Për qëllim të këtij projekti, NMV konsiderohen ndërmarrjet mikro dhe të vogla, deri në 49 të punësuar, sipas përkufizimit të pëshkruar në Ligjin për Investimet të Huaja No. 04/L-220, neni. 2, para 1.21.1-2.

Ndërmarrjet të cilat demonstrojnë potencial për rritje të mëtejshme të biznesit apo rritjen e konkurueshmërisë përmes futjes dhe shfrytëzimit të paisjeve dhe teknologjive digjitale; Ndërmarrjet e motivuara për të ndjekur transformimin digjital dhe përmirësimin e modelit të tyre të biznesit, të proceseve, për të rimenduar dhe modernizuar kulturën e të bërit biznes dhe të përvojave të konsumatorëve/blerësve. Si dhe ndërmarrjet të cilat janë të motivuara për të bashkfinancuar përgjatë periudhës implementuese gjashtë-mujore (së paku në formën e kontributit jo-financiar përmes dedikimit/përcaktimit të kohës së personelit).

**Sektorët prioritar – NMV-të**

Projekti më tej i jep prioritet NMV-ve të ndërlidhura me aktivitetet ekonomike në kuadër të Strategjisë së Specializimit të Mençur S3 për Kosovëm, e cila është akoma në proces të finalizimit por ende nuk është e miratuar zyrtarisht. Ndonëse, sipas draft versionit të strategjisë S3 në qarkullim, sektorët në vijim do të merren parasysh për këtë projekt: (1) Energjia e gjelbërt, (3) Përpunimi i ushqimit, (4) Përpunimi i drurit, dhe (5) Industria kreative. Pasi që NMV-të e ndërlidhura me aktivitetin ekonomik/sektorin TIK nuk cilësohen për mbështetje për këtë projekt, rrjedhimisht sektori Nr 2 i S3 nuk është i pranueshëm dhe si i tille largohet nga lista për këtë arsye.

Projekti i jep prioritet poashtu edhe NMV-ve të cilat janë të ndërlidhura apo janë pjesë e aktivitetit ekonomik/sektorëve të cilat janë pjesë e Agjendës së Gjelbërt Europiane (European Green Deal).

Projekti ka interes të theksuar për të mbështetur NMV-të në pronësi të grave apo NMV-të të cilat punësojnë gra si pjesë e politikës për barazi gjinore (gra në pozita menaxhuese dhe/apo proporcion të theksuar të grave në fuqinë punëtore).

Tërësia e kritereve për këtë projekt janë të struktura në aspektin funksional të tri grupe: (1) kriteret dhe kushtet minimale, shëebejnë për të regjistruar NMV-të me të drejtë aplikimi të cilat kanë dorëzuar aplikimin; (2) kriteret për shqyrtim, shërbejnë për të vlerësuar me pikë aplikimet e NMV-ve për listim në listën e madhe 50 NMV në fazën I; dhe më pas, (3) kriteret për vlerësim paraprak të aplikimeve me qëllim të listimit në listën e ngushtë 20 NMV në fazën II.

KRITERET – Fazat e përzgjedhjes

Regjistrimi i NMV-së aplikuese për shqyrtim dhe vlerësim paraprak

**Kriteret e kushteve minimale – e drejta për aplikim**

* Regjistrimi i biznesit në Kosovë – Statusi aktiv i numrit cili mund të kontrollohet online
* Madhësia e biznesit – NMV (jo më i madh se 49 të punësuar)
* I themeluar si biznes, së paku 2 vite nga themelimi
* Sektori/veprimtaria ekonomike (jo TIK)
* Potenciali për rritje, përmirësim të konkurueshmërisë, vlera e shtuar nga digjitalizimi
* Pajtueshmëria për të shqyrtuar digjitalizimin e biznesit me model tradicional, të kulturës dhe përvojave të konsumatorëve /blerësve, rimenduar apo/dhe përmirësuar konceptin dhe modelin biznesor në drejtim të transformimit digjital
* Përkushtim për të siguruar bashkfinancim së paku gjatë periudhës 6-mujore të zbatimit, në formë financiare apo minimalisht në formë jo-financiare si kontribut përmes ndarjes/përcaktimit të kohës së të punësuarve për këtë projekt.

**Faza I – Listimi i 50 bizneseve**

Vlerësimi i aplikimeve të pranuara dhe pregatitja e pasqyrës për GIZ me listë të 50 NMV për shqyrtim.

Kriteret për përfshirje në listën e madhe (50 NMV), shqyrtimi i grumbullit të aplikacioneve të NMV-ve të cilat i kanë plotësuar kriteret e kushteve minimale!

Formula e vlerësimit (maksimum 2 pikë për kriter, totali maksimal 10 pikë, minimum 0 pikë)

**Kriteret e vlerësimit I**

* Shqyrtimi – Potenciali për rritje, përmirësim të konkurueshmërisë, vlerës së shtuar nga digjitalizimi
* Shqyrtimi – Gatishmëria për të marrë parasysh digjitalizimin e modelit tradicional të biznesit, kulturës dhe përvojave të konsumatorëve/blerësve, rimendimi dhe/ose përmirësimi i konceptit dhe modelit biznesor në drejtim të transformimit digjital
* Lloji i aktivitetit ekonomik – Specializimi i Mencur 3S
* Lloji i aktivitetit ekonomik – Marrëveshja e Gjelbër Europiane
* Gjinor – Bizneset në pronësi të grave

**Faza II – Lista e ngushtë 20 biznese**

Vlerësimi paraprak i maturimit digjital dhe gatishmërisë së 50 NMV-ve, si dhe nevojave dhe potencialit (më tejmë) për transformim digjital të biznesit.

Formula e vlerësimit (maksimum 1 pikë për kriter, kriteret gjinore [kriteret 7 dhe 8] maksimum 2 pikë, totali maksimal 10 pikë, minimum 0 pikë)

**Kriteret për vlerësim II**

1. Maturimi digjital
2. Rezultatet nga digjitalizimi, qarkullimi, fitimi, kostot, punësimi, tregjet
3. Efekti transformativ në proceset biznesore dhe kulturën, si dhe përvojat e konsumatorëve/blerësve
4. Shkalla e aktivitetit ekonomik dhe historia e biznesit
5. Struktura e fuqisë punëtore (struktura, niveli i shkathtësive, kompetenca digjitale)
6. Parashikimi i qëndrueshmërisë së digjitalizimit
7. Kriteri gjinor – bizneset në pronësi të grave, pozita udhëheqëse, pjesëmarrje të madhe në fuqinë punëtore
8. Potenciali/motivimi për ndërmarrjen e veprimeve transformative drejt përshirjes gjinore lidhur me digjitalizim

Përgatitja e listës me aplikacione të 50 NMV do të bëhet përmes rezultateve të vlerësimit (pikëve), nga maksimumi deri te minimum, duke tërhequr kufirin tek 50 NMV-të e listuara më sipër. Në rastet kur NMV-të kanë numër të njejtë të pikëve në vlerësim, zbatohet parimi i përparësisë sipas kohës së dorëzimit të aplikimit duke ju referuar datës dhe kohës së aplikimit (sipas dëshmisë elektronike kur janë dorëzuar).

Pregatitja e listës së ngushtë me aplikacionet e 20 NMV-ve do të bëhet përmes rezultateve të vlerësimit (pikëve), nga maksimumi deri te minimum, duke tërhequr kufirin tek 20 NMV-të e listuara më sipër. Në rastet kur NMV-të kanë numër të njejtë të pikëve në vlerësim, zbatohet parimi i përparësisë sipas kohës së dorëzimit të aplikimit duke ju referuar datës dhe kohës së aplikimit (sipas dëshmisë elektronike kur janë dorëzuar).

***Shënim:*** *Ky aktivitet mbështetet nga Bashkimi Europian dhe Qeveria Gjermane përmes Aktivitetit #Digital4Business [Digjital për Biznes] i cili zbatohet në kuadër të #DigitalTransformationCenter [Qendrës për Transformim Digjital] të ITP-së. Aktivitetet zbatohen nga ana e ALT Shpk, një partner i Qendrës për Transformim Digjital #Consortium [Konzorciumi] – një entitet me një pikë shërbimi [one-stop-shop] e përbërë nga organizata të ndryshme të përqëndruara në mbështetjen e ndërmarrjeve për të digjitalizuar aktivitetet e tyre biznesore*